Komission asetus (ETY) N:o 1218/84, annettu 30 päivänä huhtikuuta 1984, tavaroiden luokittelusta yhteisen tullitariffin alanimikkeeseen 39.07 B V d



Virallinen lehti nro L 117 , 03/05/1984 s. 0016 - 0017

Suomenk. erityispainos Alue 2 Nide 4 s. 0032

Espanjank. erityispainos: Luku 02 Nide 10 s. 0221

Ruotsink. erityispainos Alue 2 Nide 4 s. 0032

Portugalink. erityispainos: Luku 02 Nide 10 s. 0221



KOMISSION ASETUS (ETY) N:o 1218/84, annettu 30 päivänä huhtikuuta 1984, tavaroiden luokittelusta yhteisen tullitariffin alanimikkeeseen 39.07 B V d EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin pesualtaita, joiden koostumuksesta on 30 prosenttia muovia (styreenipolyesterihartsia) ja 70 prosenttia pääasiallisesti silikaateista koostuvaa täyteainetta ja joiden käyttöpinta on päällystetty 0,2 millimetrin paksuisella läpinäkyvällä muovikerroksella (polyesteriä), neuvoston asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 1018/84(3), liitteenä olevan yhteisen tullitariffin nimikkeeseen 39.07 kuuluvat nimikkeiden 39.01-39.06 aineista valmistetut tavarat ja nimikkeeseen 68.11 sementistä (myös kuonasementistä), betonista tai tekokivestä (myös "granitosta") valmistetut tavarat, myös vahvistetut; mainitut nimikkeet voidaan ottaa huomioon edellä mainittuja tavaroita luokiteltaessa, pesualtaita, joita tariffiin luokiteltaessa on sovellettava yhteisen tullitariffin nimikkeistön 3 yleisen tulkintasäännön b alakohtaa, voidaan ulkonäön ja koostumuksen perusteella verrata pääasiallisesti noin 33 painoprosentista polymetyylimetakrylaattia ja noin 66 painoprosentista alumiinihydroksidia koostuviin tuotteisiin, jotka tulliyhteistyöneuvosto (marraskuussa 1981 pidetyssä kokouksessa) ja Euroopan yhteisöjen tuomioistuin (asia 234/82) ovat luokitelleet 39 ryhmään(4); lisäksi silikaatit ovat tässä tapauksessa ainoastaan täyteaineena, kun sitä vastoin myös käyttöpinnan päällysteenä oleva muovi ei suinkaan muodosta pelkkää nimikkeessä 68.11 tarkoitettua sideainetta, vaan pesualtaiden käytön kannalta niiden tärkeimmän aineosan ja antavat niille niiden olennaisen luonteen; nämä pesualtaat kuuluvat sen vuoksi nimikkeeseen 39.07; koostumuksensa perusteella ne on luokiteltava tämän nimikkeen alanimikkeeseen 39.07 B V d, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Pesualtaat, joiden koostumuksesta on 30 prosenttia muovia (styreenipolyesterihartsia) ja 70 prosenttia pääasiallisesti silikaateista koostuvaa täyteainetta ja joiden käyttöpinta on päällystetty 0,2 millimetrin paksuisella läpinäkyvällä muovikerroksella (polyesteriä), on luokiteltava yhteiseen tullitariffiin seuraavasti: 39.07 Nimikkeiden 39.01-39.06 aineista valmistetut tavarat: B. muut: V. muista aineista valmistetut d) muut. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä huhtikuuta 1984. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 107, 19.4.1984, s. 1 (4) EYVL N:o C 295, 11.11.1982, s. 6